Sura 50.
S  u  r  a   L
Kur'an časni(Tomislav Dretar)Kur'an časni(Tomislav Dretar)
Religija

K  a  f

U ime Allaha:
Onog koji čini milosrđe,
Milosrdnog.

1	Kaf.
	Slavnog mi Kur’ana!
2	Ali naprotiv, oni se iznenađuju
	da k njima dolazi
	jedan upozoritelj uzet između njih.

	Nevjernici kažu.
	« Evo jedne čudne stvari!
3	Kad mi budemo mrtvi
	i kad budemo prah…
	To bi bilo nevjerojatno! »

4	Mi znamo ono što zemlja proguta;
	ima tu, kod nas,
	jedna Knjiga, čuvar svega.

5	Naprotiv!
	Oni postupaju s Istinom kao s lažju
	kad im ona stigne;
	evo ih u jednom nerasmrsivom položaju.

6	Ne vide li oni, iznad sebe, nebesa?
	Oni vide kako smo ih podigli i uresili,
	 a sve to bez naprslina.

7	Zemlja!
	Mi smo ju rastegli;
	rasbacali smo tuda planine;
	dali smo da tu se pojave sve vrste živih bića
8	kao jedan poziv na vidovitost
	i Opomenu za slugu pokajnika.

9	Dajemo da s neba siđe blagoslovljena voda
	zahvaljujući kojoj mi činimo da rastu vrtovi;
	sjeme koje se žanje;
10	visoke palme kojenose  Bogate plodove
11	za hranu našim slugama.

	Tako mi vraćamo život mrtvoj zemlji.
	Evo kako će se dogoditi Oživljavanje.

12	Drugi ljudi, prije njih, govorili su da je to laž:
 narod  Nuhov  ,
	ljudi iz rupa, Thamudi,
13	Adi, Faraon,
	braća Lutova,
14	ljudi Al'Aikovi,
 narod  Tubbaiev.

	Svi su proroke proglašavali lažcima.
	Moja se prijetnja dakle ostvarila.

15	Jesmo li mi bili zamoreni prvim stvaranjem?
	Ne!…
	Međutim, oni sumnjaju u novo stvaranje!

16	Mi smo stvorili čovjeka;
	mi znamo što njemu njegova duša govori;
	mi smo njemu bliži no vena vratu njegovom.

17	Kad dva anđela poslana ususret čovjeku
	sjedoše jedan njemu s lijeve drugi s desne strane
	i kad su prikupljali njegove govore,
18	čovjek ne izusti ni jedne riječi
	a da nije imao uz sebe
	jednog promatrača spremnog da ju zapiše.

19	Opijenost smrću čini da se pojavi Istina:
	evo što si ti odstranio!

20	Puhnuće se u trublju.
	Evo dana ugroze!
21	Svaki će čovjek biti praćen
	jednim vodičem i jednim svjedokom.

22	Ti si ostao tome ravnodušan;
	mi smo skinuli tvoj veo;
	danas je tvoj vid prodoran!

23	Njegov će pratitelj reći:
	« Evo što sam ja pripravio! » 

24	Bacite, vas dvojica, u Pakao
	svakog okorjelog nevjernika,
25	protivnika dobra,
	prijestupnika i sumnjičavca.

26	Bacite u strašnu kaznu
	onoga koji je stavio jedno božanstvo pokraj Allaha!

27	Njegov će pratitelj reći:
	« Gospodare naš!
	Nisam ja taj koji ga je naveo na pobunu;
	on se već nalazio u dubokoj zabludi. »

28Allah će reći:
	« Ne svađajte se predamnom!
	Ja sam vam već priopćio prijetnju.
29	Riječ, kod mene, ne mijenja se.
	Ja nisam nepravedan prema svojim slugama. »

30	Na Dan kad mi budemo rekli paklu:
	« Jesi li ispunjen? »
	on će reći:
	« Ima li još za dodati? »

31	Vrće biti približen onima koji se boje Allaha:
32	« Evo onoga što vam je bilo obećano
	kao i svakom čovjeku
	koji se često vraća k Allahu  ,
	koji čuva njegove zapovijedi,
33	koji strahuje od Milosrdnoga u njegovoj tajni
	i koji se vraća k njemu skrušenog srca.

34	Uđite ovamo u miru:
	Evo Dana vječnosti. »

35	Oni će tu pronaći sve što budu željeli
	i biće još i više kod nas.

36	Koliko smo mi naraštaja uništili prije njih?
	Oni su bili strašniji od njih.
	Prođite zemljom…
	Hoćete li vi negdje naći sklonište?

37	Evo uistinu jedne Opomene
	za onoga koji ima srce,
	za onoga koji sluša i koji je svjedokom.

38	Mi smo u šest dana stvorili
	nebesa, zemlju i ono što se nalazi između to dvoje,
	a da nismo osjetili nikakav zamor.

39	Podnesi strpljivo ono što oni kažu;
	slavi hvalospjeve svojem Gospodaru,
	prije izlazka sunca i prije njegovog zalazka.

40	Slavi njegove hvalospjeve u dijelu noći
	i poslije klanjanja.
41	Slušaj!…
	Dan kad će se glasonoša oglasiti se s jednog blizkog mjesta,
42	Dan kad će oni začuti u punoj Istini Poklik,
	to će biti Dan Oživljavanja!	

43	Da, mi smo ti koji daju živjeti
	i koji daju umrijeti.

	Povratak će biti prema nama
44	u Dan kad će se zemlja nenadano rascijepiti pred njima:
	evo jednog okupljanja koje će nam biti lako.

45	Mi znamo savršeno to što oni govore.
	Ti nisi za njih silnik.

	Upozori dakle, Kur’anom,
	onoga koji se boje moje prijetnje.